सर्वार्थसिद्धि योग- दहन 12 को शाम 6.30 से 6.42 बजे तक
भद्रा सुबह 8.21 बजे तक जबकि पूर्णिमा रात 8.24 बजे तक रहेगी, होलाष्टक शुरू
भास्करन्यूज| अजमेर
खुशियोंउमंग का पावन पर्व होली 12 13 मार्च को धूमधाम और श्रद्धा के साथ मनाया जाएगा। होलिका दहन फाल्गुन शुक्ल पूर्णिमा 12 मार्च शाम गोधूलि वेला में शाम 6.30 से 6.42 बजे तक सर्वार्थसिद्धि योग में किया जाएगा। होलिका दहन का मुहूर्त शाम को प्रदोष युक्त और भद्रा रहित है। भद्रा सुबह 8.21 बजे तक रहेगी जबकि पूर्णिमा रात 8.24 बजे तक रहेगी। सर्वार्थसिद्धि योग में होलिका दहन होने से यह सभी लोगों के लिए श्रेष्ठ और फलदायी रहेगी। 13 मार्च को अबीर गुलाल से होली खेली जाएगी। होलाष्टक रविवार पांच मार्च से लग जाएगा। इसके बाद मांगलिक कार्य आठ दिन तक नहीं हो सकेंगे।
पूर्णिमाको राजयोग का भी संयोग
पं.सीतारामशर्मा कपिल शर्मा ने बताया कि होलिका दहन वाले दिन 12 मार्च पूर्णिमा को राजयोग सर्वार्थसिद्धि योग का संयोग भी बन रहा है। राजयोग सुबह 6.45 से शाम 5.41 बजे तक रहेगा। सर्वार्थसिद्धि योग शाम 5.42 से अगले दिन 13 मार्च धुलंडी को 6.44 बजे तक रहेगा।
7 फेरे के बाद अर्पित करें लकड़ी
पं.शर्मा ने बताया कि शास्त्रों में होली सिद्धरात्रि मानी गई है। इस दिन किए गए प्रयोग से वर्षभर फल प्राप्त होने की संभावना रहती है। दुष्ट शक्ति और दुष्ट प्रवृति से बचने के लिए होली का पर्व ज्योतिष शास्त्र में श्रेष्ठ माना गया है। जातकों को अपनी राशि के अनुसार लकड़ी का एक टुकड़ा होली को अवश्य अर्पित करना चाहिए। शास्त्रों के अनुसार लकड़ी अर्पण होलिका को सात फेरे लगाकर करने से सालभर परेशानियों से मुक्ति पाई जा सकती है।
व्यापारियोंके लिए रहेगी लाभदायक : होलीवर्ष भर व्यापारियों के लिए भी लाभदायक रहेगी। सरकारी नीतियों से व्यापारियों को उत्तम लाभ मिल सकेगा। जमीन, मकान, बर्तन, आभूषण, मोटर वाहन, खाद्य सामग्री के व्यापार में लाभ प्राप्त होगा। राजनीतिक समस्याओं से सरकार को निजात मिल सकती है। सत्ता पक्ष की स्थिति मजबूत होगी। किसानों के लिए भी होली फलदायी रहेगी। साथ ही बैंकिंग और सर्विस सेक्टर में हो रही परेशानियों का अंत हो सकेगा।
hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva